google/wiki40b huggingface dataset:
सुहागा

सुहागा (Na₂B₄O₇·10H2O ; संस्कृत: सुभग ; अंग्रेजी: Borax) टांकण (बोरॉन) का एक यौगिक, खनिज तथा बोरिक अम्ल का लवण है। इसे 'क्षारातु बोरेट', 'सोडियम टेट्राबोरेट', या 'डाईसोडियम टेट्राबोरेट' भी कहते हैं। प्राय: यह मुलायम सफेद पाउडर के रूप में मिलता है जो पानी में आसानी से घुल जाता है।
सुहागा तिब्बत, लद्दाख और कश्मीर में बहुत मिलता है।

परिचय

सुहागा एक क्रिस्टलीय ठोस पदार्थ है जो अनेक निक्षेपों, विशेषत: तिब्बत, कैलिफोर्निया, पेरू, कनाडा, अर्जेंटिना, चिली, टर्की, इटली और रूस में साधारणतया टिंकल (Tincal) (Na₂B₄O₇·10H2O) के रूप में में पाया जाता है। इसके खनिज रेसोराइट (Rasorite) (Na₂B₄O₇·4H2O) और कोलेमैनाइट (Colemanite, Ca₂ B₆ O₁₁ 5H₂O) भी पाए जाते हैं।
सुहागे के सामान्य क्रिस्टलीय रूप का सूत्र (Na₂B₄O₇·10H2O) है जो सामान्य ताप पर सुहागे के विलयन से क्रिस्टल के रूप में प्राप्त होता है। ६० सें. से ऊपर गरम करने से यह अष्टफलकीय पेंटाहाइड्रेट (octahedral pentahydrate) (जौहरी के सुहागे) में परिणत हो जाता है। इसका जलीय विलयन क्षारीय होता है। हाइड्रोजन पेराक्साइड के उपचार से यह 'परबोरेट' (Na Bo₃. 4H₂O) बनता है जिसका उपयोग विरंजक या आक्सीकारक के रूप में होता है। गरम करने से इसका कुछ जल निकल जाता है जिससे यह स्वच्छ काँच सा पदार्थ बन जाता है। पिघला हुआ सुहागा धातुओं के अनेक आक्साइडों से मिलकर बोरन काँच बनाता है जिसके विशिष्ट रंग होते हैं। इनका उपयोग रसायन विश्लेषण में होता है।

उपयोग

सुहागा बहुत उपयोगी पदार्थ है। यह बहुत से डिटर्जेंट, सौन्दर्य प्रसाधनों आदि में प्रयुक्त होता है। जैवरसायन में यह बफर विलयन बनाने के काम आता है। यह अग्निरोधी के रूप में, फफूँदनाशी के रूप में, कीटनाशक के रूप में और धातुकर्म में फ्लक्स (flux) के रूप में, व्यंजनों में रंजक के रूप में, तथा टांकण के अन्य यौगिकों के निर्माण के लिये प्रयोग किया जाता है। 
यह छींट छापने, सोना गलाने तथा ओषधि के काम में आता है। इसे घाव पर छिड़कने से घाव भर जाता है। मीना इसी का किया जाता है और चीनी के बर्तनों पर इसी से चमक दी जाती है। वैद्यक के अनुसार यह कटु, उष्ण तथा कफ, विष, खाँसी और श्वास को हरनेवाला है।
सुहागा का उपयोग धातुक्रम में आक्साइड धातु मलों के निकालने, धातुओं पर टाँका देने या संधान में, धातुओं के पहचानने, पानी के मृदु बनाने और रंगीन चमकीले ग्लेज तैयार करने में होता है। काँच और लोहे के पात्रों पर इसका इनेमल भी चढ़ाया जाता है। इससे महत्व का, औषधियों में उपयुक्त होने वाला कीटाणुनाशक बोरिक अम्ल प्राप्त होता है। उर्वरक के रूप में भी सुहागे का उपयोग अब होने लगा है यद्यपि अधिक मात्रा में इसका उपयोग कुछ फसलों के लिए विषैला भी हो सकता है।
छोटी सादड़ी

छोटी सादड़ी
भौगोलिक स्थिति : 24 डिग्री 23 मिनट उत्तर अक्षांश एवं 72 डिग्री 43 मिनट पूर्वी देशान्तर।
राजस्थान के प्रतापगढ़ जिले का एक नगर और सन २००८ से उपखंड मुख्यालय है। भूतपूर्व उदयपुर रियासत के दौरान छोटी सादड़ी जिले का प्रधान क़स्बा था। यह प्राचीन क़स्बा उदयपुर से 66 मील दूर पूर्व-दक्षिण-पूर्व में स्थित है। जिला मुख्यालय से इसकी दूरी ४५ किलोमीटर है। उपजाऊ काली मिट्टी का यह क्षेत्र अफीम, सोयाबीन और कपास के लिए प्रसिद्ध है।
मुलज़िम (1988 फ़िल्म)

संक्षेप

विजय कुमार ग्रामीण भारत के एक छोटे से शहर में रहने वाला एक युवक है, जो अपनी जीविकोपार्जन करता है।  वह आकर्षक युवा डॉक्टर रेखा की मदद से एक अस्पताल का निर्माण करके अपनी जीवन शैली और शहर के लोगों को बदलने की उम्मीद करता है, जिसे वह प्यार में है, इतना है कि वह अपनी जमीन दान करने के लिए तैयार है।  रेखा का सुझाव है कि वह एक और खाली जगह पर अस्पताल बनाने की अनुमति प्राप्त करने के लिए जिला कलेक्टर से संपर्क कर सकती है, जो वह करती है।  कलेक्टर को दी जाएगी।  लेकिन क्षेत्र के स्थानीय जमींदार, रंजीत कुमार की अपनी योजना है, क्योंकि वह अपने प्रेमियों (शीला) के नाम पर एक फिल्म घर बनाने का इरादा रखते हैं।  जब उसे विरोध का सामना करना पड़ा, तो वह चुपचाप पीछे हट गया और उसने विजय, और लोगों को अस्पताल की नींव में जाने दिया।  इसके बाद, विजय के जीवन में अराजकता फैल जाती है, क्योंकि उसे शीला ने गिरफ्तार कर लिया था।  विजय को अदालत में पेश किया जाता है और जेल में उम्रकैद की सजा सुनाई जाती है ताकि वह असली अपराधियों को ढूंढ सके और अपना नाम साफ कर सके, लेकिन इससे पहले कि वह ऐसा कर सके कि उसके पास जेलर शारदेवी और पुलिस इंस्पेक्टर नीरज कुमार हैं - दोनों  संभव के रूप में एक समय में उसकी पीठ में सलाखों के पीछे रहे हैं ।
महारुद्र

जनसंख्या

नेपाल के २००१ का जनगणना अनुसार महारुद्र का जनसंख्या ४०८८ है। इसमै पुरुष ४९% और महिला ५१% है।
बेरिलियम बोरोहाइड्राइड

बेरिलियम बोरोहाइड्राइड एक अकार्बनिक यौगिक है।
आर्थर क्लार्क

सर आर्थर चार्ल्स क्लार्क (१६ दिसंबर १९१७ - १९ मार्च २००८) एक ब्रिटिश विज्ञान कथा लेखक, विज्ञान लेखक और भविष्यवादी, आविष्कारक, समुद्री खोजकर्ता और टेलीविजन श्रृंखला के मेजबान थे।
वह 1968 की फिल्म २००१: अ स्पेस ओडिसी के लिए पटकथा के सह-लेखक होने के लिए प्रसिद्ध हैं, जिसे व्यापक रूप से सबसे प्रभावशाली फिल्मों में से एक माना जाता है। इन्हे १९६१ में कलिंग पुरस्कार प्रदान किया गया।
एम॰ अथर अली

व्यक्तिगत जीवन

एम॰ अथर अली जो रहमत अली के पुत्र थे। उनका जन्म भारतीय राज्य उत्तर प्रदेश के पिलकना में हुआ था। उनका विवाह फ़िरोजा कहतून से हुआ था और उनकी सात संतान थी। उनका सबसे बड़ा पुत्र, तैमुर अथर एक प्रसिद्ध शोध वैज्ञानिक था।
गूगल ट्राँसलिट्रेशन

गूगल ट्राँसलिट्रेशन (पूर्व में गूगल इण्डिक ट्राँसलिट्रेशन) हिन्दी एवं अन्य भारतीय भाषाओं हेतु गूगल की एक टाइपिंग सेवा है।
यह टूल सबसे पहले गूगल की ब्लॉगिंग सेवा ब्लॉगर में लगाया गया था। बाद में यह एक अलग ऑनलाइन टूल के रूप में अस्तित्व में आया। बाद में इसकी लोकप्रियता को देखते हुए इसे जीमेल तथा ऑर्कुट में भी समाहित कर दिया गया। दिसम्बर २००९ में गूगल ने इस टूल का ऑफलाइन संस्करण गूगल आइऍमई जारी किया।
गूगल का यह टूल शब्दकोश आधारित है। यह प्रचलित हिन्दी टाइपिंग औजारों (जो कि एक निश्चित स्कीम के अन्तर्गत लिप्यंतरण करके टाइप करते हैं) के विपरीत एक अन्तर्निमित शब्दकोश से मिलाकर लिप्यन्तरित करके टाइप करता है। इस कारण से प्रयोक्ता को लिप्यन्तरण स्कीम को याद नहीं रखना पड़ता। इस कारण से यह पहली बार एवं शुरुआती हिन्दी टाइप करने वालों (जो कि रोमनागरी के अभ्यस्त होते हैं) के लिये काफी सुविधाजनक रहता है।
इस टूल का नाम जरा भ्रामक है। इण्डिक लिप्यन्तरण की बजाये इसका नाम इण्डिक टाइपिंग टूल जैसा कुछ होना चाहिये था। विभिन्न भारतीय लिपियों के मध्य लिप्यन्तरण के लिये गूगल लिपि परिवर्तक नामक औजार अलग से था।
जलाशय

प्रायः बड़ी प्राकृतिक या कृत्रिम झील को, या पोखरे को, या किसी बांध के निर्माण के फलस्वरूप निर्मित जलराशि को जलाशय (reservoir) कहते हैं।
बिमल जालान

भारतीय रिजर्व बैंक के गवर्नर के रूप में कार्यकाल

१९९७ में जब उन्होंने पद संभाला, उस समय विश्व साउथ ईस्ट एशिया करन्सी क्राईसिस से जूझ रहा था और भारतीय अर्थ्व्यवस्था भी इससे अछूती नहीं थी। अपने योग्य नेतृत्व से इन्होंने भारत को इस संकट का शिकार होने से बचाया।
पूर्वी चालुक्य

परिचय

राजनीतिक अव्यवस्था के कारण संपूर्ण पूर्वी चालुक्य राज्य के शासन व्यवस्थित नहीं हो पाया। साम्राज्य कई छोटे छोटे राज्यों में विभक्त था जो केवल पूर्वी चालुक्य नरेशों के अत्यधिक शाक्तिशाली रहने पर ही उनकी अधीनता मानते थे। अभिलेखों में सप्तांगों के अतिरिक्त मंत्री, पुरोहित, सेनापति, युवराज, दौवारिक, प्रधान और अध्यक्ष आदि 18 तीर्थों के उल्लेख हैं। राजभवन के कर्मचारी 72 नियोगों में संगठित थे। इनके अतिरिक्त मन्नेय, राष्ट्रकूट और ग्रामणी के भी उल्लेख मिलते हैं। राज्य विषय और कोट्टम् में विभक्त था।
युवानच्वां के अनुसार भूमि अत्यधिक उपजाऊ थी और लोगें का स्वभाव प्रचंड था। लोग कृष्णवर्ण के और कलाप्रिय थे। देश के कुछ भागों की आबादी बिखरी थी और कुछ वन प्रदेश थे जिनमें दस्युओं के दल निरापद विचरण करते थे। अभिलेखों में बोय और शबर लोगों के भी उल्लेख मिलते हैं। कोमटि अथवा व्यापारी वर्ग समृद्ध था। श्रेणियों (नकर) का संगठन शक्तिशाली था।
बौद्ध धर्म अवनत दशा में था और उसका स्थान ब्राह्मण धर्म ले रहा था। शैव संप्रदाय का वैष्णव संप्रदाय की तुलना में अधिक प्रसार था। किंतु जैन धर्म की स्थिति अच्छी थी और उसे कुछ पूर्व चालुक्य नरेशों का भी संरक्षण उसे प्राप्त था। शिक्षा के प्रसार में मठों का महत्वपूर्ण योगदान था।
किरातार्जुनीयम् के रचयिता भारवि को चालुक्यों की इसी शाखा के संस्थापक विष्णवर्धन् के साथ संबंधित किया जाता है। साहित्यिक रचना की दृष्टि से संस्कृत के बाद कन्नड का स्थान था। कन्नड के तीन प्रसिद्ध कवि थे- पोन्न, पंप और नागवर्म। किंतु चालुक्यनरेश तेलुगु भाषा के साहित्यिक उपयोग को प्रोत्साहन देने के लिये प्रसिद्ध हैं। विजयादित्य तृतीय के अभिलेखों में सर्वप्रथम तेलुगु पद्य मिलते हैं। नन्नय भट्ट का महाभारत तेलुगु की सर्वोत्कृष्ट कृतियों में से है।
जगमोहनलाल सिन्हा

जीवन परिचय

जगमोहन लाल सिन्हा की शिक्षा शासकीय हाई स्कूल अलीगढ़, बरेली कॉलेज बरेली, मेरठ कालेज मेरठ में हुई। उन्होने कानून में स्नातक की शिक्षा ली और १९४३ से १९५५ तक बरेली में अधिवक्ता (प्लीडर) की तरह काम किया। उसके पश्चात ३ जून १९५७ तक बरेली में जिला सरकार के सलाहकार (आपराधिक) के रूप में कार्य किया। उसके बाद सिविल एवं सेसन जज के रूप में कार्य किया। फिर अतिरिक्त जिला जज के रूप में, जिला एवं सेसन जज के रूप में। उत्तर प्रदेश के कानून विभाग ने १९७० में उन्हें इलाहाबाद उच्च न्यायालय का न्यायधीश नियुक्त किया (३ जनवररी, १९७० से)। अगस्त १९७२ को वे स्थायी न्यायधीश नियुक्त हुए।
वैस्टरबाटन म्यूजियम

इतिहास

वैस्टरबाटन काउंटी पुराखोज सोसाइटी जनवरी 1886 में इस परिणाम पर पहुंचा कि प्राचीन वस्तुओं को संभालने के लिए एक म्यूजियम बनाया जाए। दक्षिणी विभाग द्वारा इकत्रित वस्तूएं 25 जून 1888 को लगी आग में सड़ गई।
मावल्यान्नॉंग

भौगोलिक स्थिति

मावल्यान्नॉंग शिलोंग से भारत-बांग्लादेश सीमा की ओर ९० किलोमीटर दूरी पर स्थित है।

जनसांख्यिकी

जून २०१५ तक इसकी कुल आबादी ५०० थी।
२०१४ में मावल्यान्नॉंग में ९५ परिवार थे। यहाँ साक्षरता १००% है। यहाँ के लोगों का मुख्य व्यवसाय कृषि है जिसमें मुख्यतः सुपारी की फसल उगाई जाती है। यहाँ रहने वाले अधिकतर लोग खासी समुदाय के हैं।

मातृवंशीय समाज

खासी लोगों की परम्परा के अनुसार मावल्यान्नॉंग में सम्पत्ति और धन दौलत माँ अपनी सबसे बड़ी पुत्री को देती है और वह अपनी माँ का उपनाम आगे बढ़ाती है।

स्वच्छता

मावल्यान्नॉंग को इसकी स्वच्छता के लिए जाना जाता है। यहाँ बेकार सामान को बाँस से बने कचरा पात्रों में डाला जाता है और इसको एक गड्डे में डालकर उसकी खाद तैयार की जाती है। ट्रेवल पत्रिका डिस्कवर इंडिया ने वर्ष २००३ में इस गाँव को एशिया में और वर्ष २००५ में भारत का सबसे स्वच्छ ग्राम घोषित किया। वर्तमान में इस गाँव पर मोयसुनेप किचू का वृत्तचित्र बन रहा है जिसका नाम एशियाज क्लिनेस्ट विलेज है।
पोटासियम फ्लोराइड

पोटासियम फ्लोराइड एक अकार्बनिक यौगिक है।
कार्बिन कोव्स तट

हरे-भरे वृक्षों से घिरा यह तट या बीच अंडमान निकोबार द्वीप समूह की राजधानी पोर्ट ब्लेयर का एक मनोरम स्थान है।

वर्णन

यहां समुद्र में डुबकी लगाकर पानी के नीचे की दुनिया का अवलोकन किया जा सकता है। यहां से सूर्यास्त का अद्भुत नजारा काफी आकर्षक प्रतीत होता है। यह बीच अपनी प्राकृतिक खूबसूरती के लिए लोकप्रिय है।
दलपत विलास

दलपत विलास एक ऐतिहासिक पाण्डुलिपि का एक बचा हुआ अंश है। यह  राजस्थानी भाषा में लिखा गया है तथा मुगल-राजपूत सम्बन्धों का सबसे पुराना ज्ञात राजपूत स्रोत है। पाण्डुलिपि के प्रारम्भिक भाग मारवाड़ के राठौरों और सुर राजवंश  वंशावली दी गयी है। इसके अधिकांश भाग में अकबर के शासनकाल के दौरान मारवाड़ और इसके आस-पास के क्षेत्रों में घटित ऐतिहासिक घटनाओं का वर्णन किया गया है।
अनुदैर्घ्य तरंग

उदाहरण

वायु में ध्वनि तरंगें भी अनुदैर्घ्य तरंगें हैं। इसी प्रकार, भूकम्प और विस्फोट के कारण उत्पन्न पी तरंगें भी अनुदैर्घ्य तरंगें ही होतीं हैं।
आणविक कृंतन

आण्विक कृंतन एक निश्चित डीएनए अनुक्रम को जीवित प्राणियों के भीतर अलग करके उसकी कई प्रतियां प्राप्त करने की प्रक्रिया को दर्शाता है। कृंतन का बार बार प्रयोग द्वारा जीन युक्त डीएनए खंडों का विस्तार किया जाता है, लेकिन इसका प्रयोग डीएनए अनुक्रम जैसे प्रवर्तक (प्रमोटर्स), गैर-कूटित अनुक्रम, रासायनिक रूप से संश्लेषित ऑलिगोन्यूक्लियोटाइड (chemically synthesised oligonucleotides) और यादृच्छिक खंडित डीएनए के विस्तारण के लिए भी किया जाता है। कृंतन का प्रयोग बडे़ पैमाने पर जैविक प्रयोगों और प्रौद्योगिकीय अनुप्रयोगों जैसे कि बड़े पैमाने पर प्रोटीन उत्पादन आदि के लिए किया जाता है।
जालिम

उदाहरण

वह इतना बड़ा ज़ालिम था कि उसने अपने मरते हुए बाप को पानी देने से इंकार कर दिया।

मूल

अरबी: ظالم

अन्य अर्थ

क्रूर, निर्दयी, बेदर्द
मुफ्त सॉफ्टवेयर

फ्री, या जीपीएल्ड, या कॉपीलेफ्टेड सौफ्टवेर पर्यायवाची शब्द हैं।

फ्री तथा जीपीएल्ड (GPLed) सौफ्टवेर की शर्तें

फ्री या कापीलेफटेड सौफ्टवेयर में निम्न बातें मुख्य हैं - इसमें सोर्स कोड हमेशा प्रकाशित किया जाता है इस तरह के सौफ्टवेयर के लिये कोई पैसा या रौयल्टी नहीं देनी पड़ती है पर यदि उसके सम्बन्ध में यदि आप कोई सर्विस दे रहें है तो सर्विस देने का पैसा ले सकते हैं। इस तरह के सौफ्टवेयर को कोई भी संशोधित कर सकता है इस तरह के सौफ्टवेयर को संशोधन करने के बाद प्रकाशित करने या बाटंने की कोई आवश्यकता नहीं है। आप उसे बिना प्रकाशित या बाटें अपने संगठन में प्रयोग कर सकते हैं। पर यदि इस तरह के सौफ्टवेयर को बिना संशोधन किये या संशोधित करने के बाद बांटा जाता है तो उसमें वही शर्तें रहेंगीं जो कि पहले थीं यानी कि सोर्सकोड प्रकाशित करना पडेगा; अन्य लोगों को संशोधन करने की स्वतंत्रता देनी होगी; तथा सौफ्टवेयर के लिये कोई पैसा या रौयल्टी नहीं ली जा सकती है।
स्टालमेन ने कुछ वकीलों की मदद से जनरल पब्लिक लाइसेंस (General Public License) (GPL) लिखा, जिसमें इस तरह की घोषणा एवं शर्त है जो किसी भी साफटवेयर को कौपीलेफ्ट करता है। इसलिये इस तरह के सौफ्टवेर को जीपीएल्ड (GPLed) सौफ्टवेर भी कहा जता है। यानि कि फ्री सौफ्टवेर या कौपीलेफ्टेड सौफ्टवेर या गीपीएल्ड सौफ्टवेर एक ही तरह के सौफ्टवेर के पर्यायवाची शब्द हैं।
बटेश्वर

इतिहास

अकबर के समय में यहाँ भदौरिया राजपूत राज्य करते थे। कहा जाता है कि एक बार राजा बदनसिंह जो यहाँ के तत्कालीन शासक थे, अकबर से मिलने आए और उसे बटेश्वर आने का निमंत्रण देते समय भूल से यह कह गए कि आगरे से बटेश्वर पहुँचने में यमुना को नहीं पार करना पड़ता, जो वस्तु स्थिति के विपरीत था। घर लौटने पर उन्हें अपनी भूल मालूम हुई, क्योंकि आगरे से बिना यमुना पार किए बटेश्वर नहीं पहुँचा जा सकता था। राजा बदनसिंह बड़ी चिन्ता में पड़ गए और भय से कहीं सम्राट के सामने झुठा न बनना पड़े, उन्होंने यमुना की धारा को पूर्व से पश्चिम की ओर मुड़वा कर उसे बटेश्वर के दूसरी ओर कर दिया और इसलिए की नगर को यमुना की धारा से हानि न पहुँचे, एक मील लम्बे, अत्यन्त सुदृढ़ और पक्के घाटों का नदी तट पर निर्माण करवाया।
बटेश्वर के घाट इसी कारण प्रसिद्ध हैं कि उनकी लम्बी श्रेणी अविच्छिन्नरूप से दूर तक चली गई है। उनमें बनारस की भाँति बीच-बीच में रिक्त नहीं दिखलाई पड़ता। बटेश्वर के घाटों पर स्थित मन्दिरों की संख्या 101 है। यमुना की धारा को मोड़ देने के कारण 19 मील का चक्कर पड़ गया है। भदोरिया वंश के पतन के पश्चात बटेश्वर में 17वीं शती में मराठों का आधिपत्य स्थापित हुआ। इस काल में संस्कृत विद्या का यहाँ पर अधिक प्रचलन था। जिसके कारण बटेश्वर को छोटी काशी भी कहा जाता है। पानीपत के तृतीय युद्ध (1761 ई.) के पश्चात्त वीरगति पाने वाले मराठों को नारूशंकर नामक सरदार ने इसी स्थान पर श्रद्धांजलि दी थी और उनकी स्मृति में एक विशाल मन्दिर भी बनवाया था, जो कि आज भी विद्यमान है। शौरीपुर के सिद्धि क्षेत्र की खुदाई में अनेक वैष्णव और जैन मन्दिरों के ध्वंसावशेष तथा मूर्तियाँ प्राप्त हुई हैं। यहाँ के वर्तमान शिव मन्दिर बड़े विशाल एवं भव्य हैं। एक मन्दिर में स्वर्णाभूषणों से अलंकृत पार्वती की 6 फुट ऊँची मूर्ति है, जिसकी गणना भारत की सुन्दरतम मूर्तियों में की जाती है।
फ्रांसिस्को डि गोया

फ्रांसिस्को डि गोया स्पेन के महान चित्रकार थे।

जन्म

30 march 1746
1.न्युड माजा (१८००)
2.क्लोथ्ड माजा(१८०३)
जठराम्ल

जठराम्ल (=जठर+अम्ल ; Gastric acid या gastric juice या stomach acid) आमाशय में बनने वाला एक पाचक रस है। जठराम्ल में मुख्यतः हाइड्रोक्लोरिक अम्ल (HCl) .05–0.1 M (लगभग 0.5-1%), पोटैशियम क्लोराइड (KCl) तथा सोडियम क्लोराइड (NaCl) होते हैं। प्रोटीनों के पाचन में इस अम्ल की महती भूमिका है।
येटेरियम(III) ऑक्साइड

येटेरियम (III) ऑक्साइड एक अकार्बनिक यौगिक है।
आर्कटिक

आर्कटिक, पृथ्वी के उत्तरी ध्रुव के आसपास के क्षेत्र को ठीक उसी प्रकार कहते हैं, जिस तरह दक्षिणी ध्रुव के आसपास का क्षेत्र अंटार्कटिक कहलाता है। आर्कटिक क्षेत्र में आर्कटिक महासागर (जो उत्तरी ध्रुव पर फैला है), कनाडा के कुछ भाग, ग्रीनलैंड (डेनमार्क का एक क्षेत्र), रूस का कुछ हिस्सा, संयुक्त राज्य अमेरिका (अलास्का), आइसलैंड, नार्वे, स्वीडन और फिनलैंड शामिल हैं। आर्कटिक शब्द यूनानी शब्द αρκτικός (आर्टिकोस) से आता है जो या तो नक्षत्र-मंड़ल सप्तऋषि या फिर ध्रुव तारे को इंगित करता है।
आर्कटिक क्षेत्र को आर्कटिक वृत (66°33'N) के उत्तरी क्षेत्र के रूप में परिभाषित किया जा सकता है, जो अर्धरात्रि सूर्य और ध्रुवीय रात की अनुमानित सीमा है। इसको एक दूसरी तरह से परिभाषित करने के लिए कहा जा सकता है कि, यह वह क्षेत्र है जहां सबसे गर्म माह (जुलाई) का औसत तापमान 10 डिग्री सेल्सियस (50 °F) से कम होता है और सबसे उत्तरी वृक्ष रेखा इस क्षेत्र की सीमा की समताप रेखा से लगभग मिलती है। सामाजिक और राजनीतिक रूप से आर्कटिक क्षेत्र में आठ आर्कटिक देशों के उत्तरी क्षेत्र शामिल है, हालांकि प्राकृतिक विज्ञान की परिभाषाओं के अनुसार इन देशों के इन उत्तरी क्षेत्रों को उप-आर्कटिक क्षेत्र माना जाता है।
आर्कटिक क्षेत्र में एक विशाल बर्फ से ढका महासागर है (जिसे कभी कभी अटलांटिक महासागर का उत्तरी भाग भी माना जाता है) जिसके चारों ओर वनस्पतिविहीन पर्माफ्रोस्ट (स्थायीतुषार) उपस्थित है। हाल के वर्षों में समुद्र में बर्फ की मात्रा में कमी आई है। आर्कटिक के जीवनचक्र में बर्फ में रहने वाले जीव, प्राणीप्लवक, पादपप्लवक, मछलियां, समुद्री स्तनपायी, पक्षी, स्थलचर जीव, पादप और मानव शामिल हैं। 
आर्कटिक क्षेत्र पृथ्वी की पारिस्थितिकी प्रणालियों के बीच एक अद्वितीय क्षेत्र है। आर्कटिक के मूल निवासी और उनकी संस्कृति इस क्षेत्र की विषम शीत और चरम परिस्थितियों के लिए अभ्यस्त हो गये हैं।
भूमंडलीय ऊष्मीकरण के परिणामस्वरूप ध्रुवों की ओर खिसकती समताप रेखाओं (पिछले 30 वर्षों के दौरान लगभग 35 मील प्रति दशक) के कारण आर्कटिक क्षेत्र जिसे वृक्ष रेखा और तापमान के द्वारा परिभाषित किया जाता है, वर्तमान में सिकुड़ रहा है, जिसका शायद सबसे बड़ा परिणाम समुद्री बर्फ की मात्रा में आई कमी है। भिन्न भिन्न परीक्षण अनुमानों के अनुसार आर्कटिक सागर की ज्यादातर बर्फ या तो पूरी तरह से या फिर इसकी ज्यादातर सितंबर 2040 से लेकर सन 2100 के बाद के कुछ समय तक, नष्ट हो जायेगी।
पितृवंश समूह एच

मनुष्यों की आनुवंशिकी (यानि जॅनॅटिक्स) में पितृवंश समूह एच या वाए-डी॰एन॰ए॰ हैपलोग्रुप H एक पितृवंश समूह है। यह पितृवंश स्वयं पितृवंश समूह ऍफ़ से उत्पन्न हुई एक शाखा है। इस पितृवंश के पुरुष अधिकतर भारतीय उपमहाद्वीप में ही मिलते हैं, हालाँकि यूरोप में रोमा समुदाय के भी कुछ पुरुष इसके वंशज हैं, क्योंकि उनमें से बहुत भारतीय मूल के हैं। भारत में यह आदिवासियों में २५-३५% पुरुषों में पाया जाता है और सुवर्ण समुदायों के लगभग १०% पुरुषों में। मध्य पूर्व और मध्य एशिया के कुर्द, ईरानी, ताजिक, उइग़ुर और अन्य समुदायों में भी यह १% से १२% पुरुषों में पाया गया है। माना जाता है के पितृवंश समूह एच जिस पुरुष के साथ आरम्भ हुआ वह आज से २०,०००-३०,००० साल पहले दक्षिण एशिया का रहने वाला था।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
द एनिमल्स फिल्म

सार

द एनिमल्स फिल्म  कारखाने के खेतों में,एक पालतू जानवर के रूप में, मनोरंजन के लिए, वैज्ञानिक और सैन्य अनुसंधान, शिकार आदि में जानवरों के उपयोग के बारे में एक सर्वेक्षण प्रस्तुत करती है। यह फिल्म अंतर्राष्ट्रीय पशु अधिकारों के आंदोलन को भी प्रगट करती है। इस फिल्म में सरकारी फुटेज, कार्टून, न्यूज़रीलों और प्रचार फिल्मों के अंश शामिल हैं।

रिलीज

द एनिमल्स फिल्म को ब्रिटेन, ऑस्ट्रेलिया, जर्मनी, ऑस्ट्रिया, कनाडा और संयुक्त राज्य अमेरिका में सिनेमाघरों में वितरित किया गया था, और कई टेलीविजन नेटवर्कों पर प्रसारित किया गया था। नवंबर १९८२ को ब्रिटिश नेटवर्क, चैनल फोर की तीसरी रात को प्रसारित हुई। उस समय उसने ब्रिटेन में समाचार पत्रों के सामने वाले पृष्ठ की खबरें प्रकाशित कीं, क्योंकि चैनल - ४ ने इसके अंतिम समापन के सात मिनट की फिल्म काट कट का दो घंटे का संस्करण प्रसारित किया था। सिनेमाघरों में जारी की गई १३६ मिनट की मूल फिल्म को ब्रिटिश बोर्ड ऑफ फिल्म सेंसर द्वारा कोई कटौती नहीं दी गई, लेकिन स्वतंत्र प्रसारण प्राधिकरण ने चैनल - ४ को निर्देश दिया कि फिल्म में कुछ दृश्य 'अपराध को उत्तेजित कर सकते हैं या सिविल डिसऑर्डर कर सकते हैं।' जोनाथन पोर्रिट और डेविड विजेता ने लिखा है कि, एक लाख से अधिक दर्शकों के साथ, स्क्रीनिंग को "पशु शोषण के सार्वजनिक जागरूकता के विकास में एक महत्वपूर्ण क्षण" माना जाता है। चैनल फॉरेन ने १९९१ में अपनी प्रतिबंधित श्रृंखला के दौरान इसे फिर से दिखाया गया।

स्वागत

यूके संडे टाइम्स की फिल्म समीक्षक, एलन ब्रीयन, ने इस फिल्म के बारे में लिखा: "सबसे प्रभावशाली फिल्म मानसिकता, शायद संभालने के लिए बहुत गर्म ...पहले कभी नहीं दिखायी गयी फुटेज से लैस और अक्सर गुप्त रूप से ली गयी नए शॉट सामग्री, जो मानवता की गिरावट, और हमारे साथ इस ग्रह को साँझा करने वाले जीवों के शोषण, और अक्सर व्यर्थ यातना को दर्शाती है ...विरोधाभास से परे, साबित करता है, कि यह व्यवहार न सिर्फ यादृच्छिक या व्यक्तिगत है लेकिन दवा कंपनियों, सरकारी विभागों, वैज्ञानिकों, सैन्य अधिकारियों, कारखाने किसानों, विश्वविद्यालय अनुसंधान प्रयोगशालाओं, के सा हमारे संगठित समाज का हिस्सा है, अपने स्वयं के स्वार्थ के लिए, चाहे वो पैसा हो या प्रतिष्ठा... मुझे नहीं पता कि कब मैं एक स्क्रीनिंग से बाहर आ गया हूं तो दर्शकों की पूरी संवेदनशीलता को बदलने के लिए एक माध्यम के रूप में सिनेमा की शक्ति ने स्थानांतरित किया है। मुझे नहीं पता कि कब मैं एक स्क्रीनिंग से दर्शकों की पूरी संवेदनशीलता को बदलने के एक माध्यम के रूप में सिनेमा की शक्ति से इस प्रकार द्रवित किया हुआ बाहर आया हूं।"
ब्रिटिश गायक-गीतकार एल्विस कॉस्टेलो का कहना है कि वह डॉक्यूमेंटरी द एनिमल्स फिल्म को देखने के बाद मांस को अस्वीकार करने के लिए प्रेरित हो गये थे।
ग्रन्थि

ग्रंथि कोशिकाओं का एक ऐसा समूह है जो शारीर के विकास के लिये आवश्यक हार्मोनों व प्रोटीन का स्त्रांव करती है व संश्लेषण  करती है

लसीका ग्रन्थियाँ

मानव-शरीर में सबसे अधिक संख्या लसीका ग्रंथियों (Lymbh glands) की है। वे असंख्य हैं और लसीका वाहिनियों (Lymphatics) पर सर्वत्र जहाँ-तहाँ स्थित हैं। अंग के जोड़ों पर तथा उदर के भीतर आमाशय के चारों ओर और वक्ष के मध्यांतराल में भी इनकी बहुत बड़ी संख्या स्थित है। ये वाहिनियों द्वारा परस्पर जुड़ी हुई हैं। वाहिनियों और इन ग्रंथियों का सारे शरीर में रक्तवाहिकाओं के समान एक जाल फैला हुआ है।
ये लसीका ग्रंथियाँ मटर या चने के समान छोटे, लंबोतरे या अंडाकार पिंड होते हैं। इनके एक और पृष्ठ पर हलका गढ़ा सा होता है, जो ग्रंथि का द्वार कहलाता है। इसमें होकर रक्तवाहिकाएँ ग्रंथि में आती हैं और बाहर निकलती भी हैं। ग्रंथि के दूसरी ओर से अपवाहिनी निकलती है, जो लसीका को बाहर ले जाती है और दूसरी अपवाहिनियों के साथ मिलकर जाल बनाती है। ग्रंथि को काटकर सूक्ष्मदर्शी द्वारा देखने से उसमें एक छोटा बाह्य प्रांत दिखाई पड़ता है, जो प्रांतस्थ (कारटेक्स, cortex) कहलाता है। ग्रंथि में आनेवाली वाहिकाएँ इसी प्रांतस्थ में खुलती हैं। ग्रंथि का बीच का भाग अंतस्थ (Medulla) कहलाता है, जो द्वार के पास ग्रंथि के पृष्ठ तक पहुँच जाता है। यहीं से अपवाहिनी निकलती है, जो लसीका और ग्रंथि में उत्पन्न हुए उन लसीका स्त्रावों को ले जाती है जो अंत में मुख्य लसीकावाहिनी द्वारा मध्यशिरा में पहुँच जाते हैं।

अन्य ग्रन्थियाँ

यकृत (लीवर) शरीर की सबसे बड़ी ग्रंथि कहलाती है। प्लीहा, अग्न्याशय, अंडग्रंथि, डिंबग्रंथि - इन सबकी ग्रंथियों में ही गणना की जाती है। आमाशय की भित्तियों में बहुसंख्या में स्थित पाचनग्रंथियाँ जठर रस का निर्माण करती हैं। इसी प्रकार सारे क्षुद्रांत की भित्तियों में स्थित असंख्य ग्रंथियाँ भी रसोत्पादन करती हैं, जो आंत्र के भीतर पहुँचकर पाचन में सहायक होता है। कर्णमूल, जिह्वाघर तथा अधोहनु ग्रंथियाँ लालारस बनाती हैं, जिसका मुख्य काम कार्बोहाइड्रेट को पचाकर ग्लूकोज़ या डेक्सट्रोज़ बनाना है। त्वचा भी असंख्य सूक्ष्म ग्रंथियों से परिपूर्ण है, जो स्वेद (पसीना) तथा त्वग्वसा (Sebum) बनाती हैं।